นพ.เฟาชี่ ชี้สหรัฐฯ ออกจาก 'ภาวะการระบาดใหญ่ของโควิด' แต่ภัยคุกคามจากไวรัสยังอยู่ 
He says nation is in what appears to be a period of transition toward COVID becoming an endemic disease
นพ.เฟาชี่ ผู้อำนวยการสถาบันโรคภูมิแพ้และโรคติดเชื้อแห่งชาติ กล่าวกับรายการ  ของสถานีพีบีเอสในวันอังคาร โดยชี้ว่า โควิดยังคงระบาดอยู่ในหลายพื้นที่ทั่วโลก และภัยคุกคามจากโคโรนาไวรัสในสหรัฐฯ ก็ยังคงมีอยู่ "เรากำลังเข้าสู่ระดับต่ำของการระบาด เราไม่มีผู้ติดเชื้อวันละ 900,000 คน ไม่มีผู้ป่วยที่รักษาในโรงพยาบาลวันละหลายหมื่นคน และไม่มีผู้เสียชีวิตวันละหลายพันคน" นพ.เฟาชี่กล่าว และในวันพุธ นพ.เฟาชี่ อธิบายกับ ว่า จากภาวะการระบาดอย่างรุนแรงของโคโรนาไวรัสสายพันธุ์โอมิครอนเมื่อช่วงฤดูหนาว เวลานี้โควิด-19 ในสหรัฐฯ กำลังเข้าสู่ช่วงแห่งการเปลี่ยนผ่านไปสู่ "โรคประจำถิ่น" หรือ endemic disease อย่างไรก็ตาม นายแพทย์เฟาชี่ย้ำว่า โลกยังคงอยู่ภายใต้การระบาดใหญ่อย่างไม่ต้องสงสัย และไม่ควรมีการตีความผิด ๆ เกี่ยวกับคำกล่าวของตน จำนวนผู้ติดเชื้อในอเมริกาลดลงอย่างรวดเร็วในช่วงไม่กี่สัปดาห์ที่ผ่านมา แต่เจ้าหน้าที่สาธารณสุขยังคงจับตามองการระบาดของสายพันธุ์ใหม่ ๆ โดยศูนย์ควบคุมและป้องกันโรคของสหรัฐฯ กล่าวว่า จำนวนผู้ติดเชื้อรายใหม่เพิ่มขึ้น 25% ในช่วงสัปดาห์ที่ผ่านมา ข้อมูลของมหาวิทยาลัยจอนส์ ฮอพกินส์ ระบุว่า ขณะนี้สหรัฐฯ มีจำนวนผู้ติดเชื้อทั้งหมดมากกว่า 81 ล้านคน และเสียชีวิตมากกว่า 992,000 คน